CELEX: E2010G0001
Language: da
Date: 2010-01-28 00:00:00
Title: Afgørelse truffet af EFTA-staternes Stående udvalg nr. 1/2010/SU af 28. januar 2010 om oprettelse af et interimsudvalg for EØS's finansieringsmekanisme for 2009-2014

4.3.2010   
            
            
               DA
            
            
               Den Europæiske Unions Tidende
            
            
               L 53/19
            
         AFGØRELSE TRUFFET AF EFTA-STATERNES STÅENDE UDVALG
   Nr. 1/2010/SU
   af 28. januar 2010
   om oprettelse af et interimsudvalg for EØS's finansieringsmekanisme for 2009-2014
   EFTA-STATERNES STÅENDE UDVALG HAR —
   under henvisning til aftalen om Det Europæiske Økonomiske Samarbejdsområde, som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »EØS-aftalen«
   under henvisning til den aftale, der skal indgås om iværksættelse af en ny EØS-finansieringsmekanisme for 2009-2014
   under henvisning til aftalen mellem Kongeriget Norge og Det Europæiske Fællesskab om oprettelse af en norsk finansieringsmekanisme for 2009-2014 —
   VEDTAGET DENNE AFGØRELSE:
   Artikel 1
   1.   Der nedsættes et interimsudalg for EØS's finansieringsmekanisme for 2009-2014, i det følgende benævnt »interimsudvalget«, der snarest muligt skal indlede sit arbejde.
   2.   Interimsudvalget skal bistå EFTA-staterne ved forberedelsen af iværksættelsen af EØS's finansieringsmekanisme for 2009-2014.
   3.   Interimsudvalget aflægger rapport til Det Stående Udvalg.
   4.   Interimsudvalget kan bistås af EØS-EFTA-staternes missioner ved EU.
   5.   Når retsakten om iværksættelse af EØS's finansieringsmekanisme for 2009-2014 træder i kraft eller finder foreløbig anvendelse, afløses interimsudvalget af et udvalg for EØS's finansieringsmekanisme for 2009-2014.
   6.   Interimsudvalget skal drøfte og vurdere mulighederne for at samordne EØS's finansieringsmekanisme og Norges finansieringsmekanisme.
   7.   Interimsudvalget udpeger selv sin formand, der skal bekræftes af Det Stående Udvalg.
   Artikel 2
   Denne afgørelse træder i kraft omgående.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 28. januar 2010.
      
         
            For Det Stående Udvalg
         
         S. D. Prinz Nikolaus von LIECHTENSTEIN
         
            Formand
         
         Kåre BRYN
         
            Generalsekretær